
Defranceschijeva ulica 1, 8000 Novo mesto
T: 07 393 91 02

E: ue.novomesto@gov.si

www.upravneenote.gov.si/novo_mesto/

Številka: 110-29/2026-6232-2
Datum:   10. 11. 2026
Na podlagi 2. točke prvega odstavka 76. člena v povezavi z drugim odstavkom 78. člena Zakona o javnih uslužbencih (Uradni list RS, št. 32/25 in 1400/26, v nadaljevanju ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1, 114/23, 136/23 – ZIUZDS in 70/25 – ZUTD-I)
Upravna enota Novo mesto, Defranceschijeva ulica 1, 8000 Novo mesto, objavlja javno objavo za zasedbo prostega uradniškega delovnega mesta za določen čas, za čas nadomeščanja dalj časa odsotnega javnega uslužbenca, s polnim delovnim časom:
SVETOVALEC (šifra 351) v Sektorju za javne listine 

Kandidati, ki se bodo prijavili na prosto delovno mesto, morajo izpolnjevati naslednje pogoje:

· najmanj specialistično izobraževanje po višješolski izobrazbi (prejšnje) / specializacija po višješolski izobrazbi (prejšnja) ALI najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ALI najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ALI najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja);
· 3 leta in 7 mesecev delovnih izkušenj, 
· opravljen strokovni izpit iz upravnega postopka druge stopnje,

· vozniški izpit B kategorije,

· znanje slovenskega jezika,

· državljanstvo Republike Slovenije,

· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,

· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Pri izbranem kandidatu se preveri, ali ima opravljen strokovni izpit iz upravnega postopka. Če kandidat strokovnega izpita iz upravnega postopka nima opravljenega, ga mora opraviti najkasneje v šestih mesecih od sklenitve delovnega razmerja (31. člen Zakona o splošnem upravnem postopku).

Kandidat bo na navedenem delovnem mestu opravljal naslednje naloge:

· samostojno vodenje upravnih postopkov s področja upravno-notranjih zadev, kot so postopki s področja prijave prebivališč, izdaje potrdil, osebnih dokumentov, in druge upravne naloge podobne zahtevnosti,

· blagajniško poslovanje,

· neposredna komunikacija s strankami, svetovanje, sprejemanje vlog ter reševanje njihovih zadev v skladu z veljavno zakonodajo.

Upravna enota Novo mesto izbranemu kandidatu nudi:

· varno in stabilno zaposlitev,

· možnost strokovnega in osebnega razvoja z rednimi izobraževanji s področja dela,

· zagotavljanje pravice do odklopa, ki prispeva k lažjemu usklajevanju poklicnega in zasebnega življenja,

· možnost za karierni razvoj,

· koriščenje počitniških kapacitet,

· kolektivno dodatno pokojninsko zavarovanje,

· uvrstitev v 18. izhodiščni plačni razred naziva, kar znaša 2.072,51 eurov bruto (pri čemer se pravica do izplačila osnovne plače v vrednosti tega plačnega razreda pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju) - na dan 1. 12. 2026 bo znašala bruto plača 1.960,62 eurov bruto.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 

Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Prijava mora biti obvezno oddana na predpisanem obrazcu, ki je sestavni del tega razpisa in mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena,

2. izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto,
3. izjavo kandidata, da:
· je državljan Republike Slovenije,

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,

· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

· izjavo, da za namen postopka zaposlitve dovoljuje Upravni enoti Novo mesto pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila). 

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga svoja znanja, sposobnosti in veščine.

Izbrani kandidat bo delo opravljal na uradniškem delovnem mestu svetovalec brez imenovanja v naziv. Pravice oziroma obveznosti se mu bodo skladno z 81. členom ZJU-1 določile glede na uradniški naziv svetovalec II. Izhodiščni plačni razred delovnega mesta je 18. plačni razred, kar znaša 2.072,51 eurov bruto (pri čemer se pravica do izplačila osnovne plače v vrednosti tega plačnega razreda pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju) - na dan 1. 12. 2026 bo znašala bruto plača 1.960,62 eurov bruto.

Strokovna usposobljenost kandidatov se bo presojala na podlagi navedb v prijavi in priložene dokumentacije, na podlagi razgovora s kandidati, lahko pa tudi s pisnim oziroma praktičnim preverjanjem kandidatovega znanja.

Z izbranim kandidatom bo sklenjena pogodba o zaposlitvi za določen čas, za čas nadomeščanja dalj časa odsotnega javnega uslužbenca, s polnim delovnim časom. 
Izbrani kandidat bo delo opravljal v prostorih Upravne enote Novo mesto, Defranceschijeva ulica 1, 8000 Novo mesto, oziroma v njegovih drugih uradnih prostorih.

Kandidat vloži prijavo v elektronski obliki na priloženem obrazcu, ki jo pošlje na elektronski naslov ue.novomesto@gov.si, s pripisom: »Za javno objavo – za delovno mesto svetovalec v SJL (šifra 351), zadeva št.: 110-29/2026-6232«, in sicer v 8 dneh od objave javne objave na osrednjem spletnem mestu državne uprave GOV.SI (www.gov.si/zbirke/delovna-mesta/) in na spletni strani Zavoda RS za zaposlovanje. Prijavo je treba oddati najkasneje do 18. 11. 2026. Veljavnost prijave ni pogojena z elektronskim podpisom.

Obveščanje v postopku javne objave poteka po elektronski poti na elektronski naslov kandidata, s katerega je poslal prijavo na javno objavo, ali ki ga je za namen obveščanja v postopku navedel v prijavi.

Kandidati bodo o izbiri oziroma neizbiri pisno obveščeni najkasneje v osmih dneh po zaključenem postopku izbire.

Obvestilo o končanem izbirnem postopku bo objavljeno tudi na osrednjem spletnem mestu državne uprave GOV.SI (www.gov.si/zbirke/delovna-mesta/).

Informacije o izvedbi javne objave in o delovnem področju mag. Tanja Marn, na tel. št. 07/39 39 104.
V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske. 

	
	Eva Filej Rudman
v. d. načelnika

